# Blasphemous

Blasphemous és un videojoc estil metroidvania desenvolupat per l'estudi espanyol The Game Kitchen i publicat per Team17. El joc va ser llançat per a Nintendo Switch, Microsoft Windows, PlayStation 4 i Xbox One el 10 de setembre del 2019. Per al seu desenvolupament i posterior campanya de màrqueting la desenvolupadora va iniciar una campanya de micromecenatge a Kickstarter el 2017.

## Desenvolupament

El director creatiu Enrique Cabeza va citar com a unes de les influències visuals en el disseny i la història del joc l'art religiós i la iconografia de Sevilla (Espanya). Així mateix, va apuntar que les obres artístiques de pintors com Murillo, Ribera, Velázquez, Francisco de Zurbarán o Goya. D'aquest darrer es van inspirar en Processó de disciplinantes (1812-1819)

## Trama

Una terrible maledicció, anomenada El Miracle, ha caigut sobre la terra de Cvstodia i sobre tots els seus habitants. El protagonista, a qui es denomina com el Penitent i que és l'únic supervivent de la germanor del Lament Mut (que porta una màscara i un casc que consisteixen en una corona d'espines i una cucurulla metàl·lica), es troba atrapat en un cicle de penitència on mor i ressuscita constantment, motiu pel qual ha de fer front al seu particular via crucis. Així, ha d'arribar a l'origen de la seva angoixa no només per acabar amb el seu patiment, sinoó també per acabar amb la maledicció que plana sobre Cvstodia.
Al llarg del joc, el jugador pot adquirir certes habilitats especials que l'ajudin a navegar pel mapa i a lluitar contra els enemics. Si bé compta amb una barra de salut curta, els elements de recuperació estan disponibles en forma de "Flascons biliars", que es poden emplenar quan el jugador visita certs punts de control en el joc. El joc compta amb punts de guardat del progrés, i el personatge reapareix en aquests punts quan el personatge mor. En visitar aquests punts de control, la salut del jugador es torna a omplir per complet, però tots els enemics prèviament assassinats reapareixen, excepte els caps,

## Recepció

El joc va tenir una recepció "generalment favorable", com així ho van demostrar els vots agregats en les ressenyes del lloc web Metacritic.
El desembre de 2019, Blasphemous va guanyar els premis a Millor desenvolupament espanyol i al Joc independent de l'any en els Premis Titanium, on també va ser nominat en la categoria de Millor art.

## Doblatge en espanyol i llançament del DLC

El juliol de 2020, Team17 i The Game Kitchen van anunciar el llançament d'un DLC gratuït de Blasphemous anomenat The Stir of Dawn, que va ser publicat el 4 d'agost. La nova història incloïa nous escenaris i zones, caps finals i un doblatge complet al castellà que es vama ampliar al joc base original, després d'una petició de la comunitat hispanoparlant. The Game Kitchen va confirmar que per al doblatge espanyol es contractarien actors i actrius de doblatge amb accent andalús, donada la inspiració pròpia que tenia el videojoc. Així, van acabar formant part de l'equip de doblatge Alfonso Vallés, Claudio Serrano, Inma Font, Jordi Boixaderas, Laura Pastor, Mario García, Laura Moneder, Ramón d'Arana o Rafael de Azcárraga, entre d'altres.

## Referències

* ↑ «Blasphemous: ya está disponible uno de los videojuegos españoles más esperados del año» (en castellà). La Vanguardia. [Consulta: 4 juny 2021].
* ↑ «Blasphemous celebra con un alucinante nuevo tráiler que tendrá distribución a lo grande». 3D Juegos, 04-03-2021. [Consulta: 4 juny 2021].
* ↑ «Blasphemous: Dark and brutal 2D non linear platformer» (en anglès). Kickstarter, 17-09-2020. [Consulta: 4 juny 2021].
* ↑ «How Video Game ‘Blasphemous' Embraces the Catholic Gothic Tradition». Frieze. [Consulta: 4 març 2020].
* ↑ «Sobre Blasphemous». Steam. [Consulta: 4 març 2020].
* ↑ «Blasphemous para Nintendo Switch». Metacritic. [Consulta: 4 març 2020].
* ↑ «Blasphemous para PC». Metacritic. [Consulta: 4 març 2020].
* ↑ «Blasphemous para Play Station 4». Metacritic. [Consulta: 4 març 2020].
* ↑ «Blasphemous para XBOX One». Metacritic. [Consulta: 4 març 2020].
* ↑ «Finalists and Winners for the Fun & Serious Titanium Awards». Fun & Serious. Arxivat de l'original el 2019-11-21. [Consulta: 4 març 2020].
* ↑ «Ganadores de los premios Titanium del Fun & Serious 2019». Generación XBOX. [Consulta: 4 març 2020].
* ↑ «Blasphemous presenta a sus actores de doblaje: Alfonso Vallés y Claudio Serrano, entre otros». Vandal. [Consulta: 10 agost 2020].
* ↑ «Blasphemous: The Stir of Dawn, un DLC gratuito que llegará el 4 de agosto» (en castellà). Vandal, 24-07-2020. [Consulta: 10 juny 2021].
* ↑ «Hilo en Twitter de The Game Kitchen». Twitter. [Consulta: 10 agost 2020].
* ↑ «Blasphemous presenta su nuevo doblaje al castellano con actores de la talla de Alfonso Vallés, el Solid Snake español». Vida Extra. [Consulta: 10 agost 2020].